b'\n_START_ARTICLE_\nBoris Vladimirovi\xc4\x8d Polujektov\n_START_SECTION_\n\xc5\xbdivljenje\n_START_PARAGRAPH_\n4. januarja 1791 je vstopil v Preobra\xc5\xbeenski polk, nato pa je leta 1796 s \xc4\x8dinom vi\xc5\xa1jega vodnika pri\xc4\x8del z aktivno voja\xc5\xa1ko slu\xc5\xbebo. 21. avgusta 1798 je bil povi\xc5\xa1an v zastavnika._NEWLINE_Leta 1805-06 se je boril proti Francozom in v letih 1808-09 proti \xc5\xa0vedom; za zasluge je bil 14. aprila 1809 povi\xc5\xa1an v polkovnika; skoraj celotno naslednje leto se je ukvarjal z urjenjen rezervnih enot._NEWLINE_Pozneje je postal bataljonski poveljnik v Preobra\xc5\xbeenskem polku, s katerim se je udele\xc5\xbeil patriotske vojne; za izkazane zasluge je bil 15. septembra 1813 povi\xc5\xa1an v generalmajorja._NEWLINE_28. septembra istega leta je bil imenovan za poveljnika Moskovskega grenadirskega polka, s katerim se je udele\xc5\xbeil tujih kampanj. 6. januarja 1826 je postal poveljnik 2. grenadirske divizije; do takrat pa je bil brigadni poveljnik v diviziji._NEWLINE_22. avgusta 1826 je bil zaradi zglednega poveljevanja diviziji povi\xc5\xa1an v generalporo\xc4\x8dnika. 25. junija 1832 je postal poveljnik rezervnih divizij in 25. junija 1832 \xc4\x8dlan generalnega avditoriata._NEWLINE_10. oktobra 1843 ga je car povi\xc5\xa1al v generala pehote, ne da bi vedel, da je Polujektov \xc5\xbee \xc5\xa1tiri dni mrtev.'